# אוניברסיטת אוקספורד

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אוניברסיטת אוקספורד
מוטו (לטינית) | Dominus Illuminatio Mea ("ה' אוֹרי", תהלים כ"ז)
הוקמה | 1167
נשיא | כריס פטן
סגן נשיא | דוקטור ג'ון הוד
מיקום | אוקספורד, הממלכה המאוחדת
סטודנטים | 17,000 סה"כ (5,600 תלמידי מחקר)
חברה בארגונים: | קבוצת ראסל, קבוצת קומיברה, EUA, LERU, יורופאום
עמוד הבית | http://www.ox.ac.uk/

אוניברסיטת אוקספורד, הממוקמת בעיר אוקספורד שבאנגליה, היא האוניברסיטה העתיקה ביותר בעולם דובר האנגלית.

לאוניברסיטת אוקספורד ואוניברסיטת קיימברידג' (שהוקמה על ידי מלומדים שעזבו את אוקספורד) לפעמים קוראים יחד "אוקסברידג'". לשתי האוניברסיטאות יש היסטוריה ארוכה של תחרות זו בזו, מאחר שהן שתי האוניברסיטאות העתיקות ביותר באנגליה ומבין המפורסמות ביותר בעולם.

על פי פרסומים מהזמן האחרון, אוקספורד נמצאת בראש דירוגי האיכות של האוניברסיטאות באנגליה. דירוג בינלאומי שמפורסם על ידי "מוסף החינוך הגבוה של הטיימס" הציב את אוקספורד במקום השני בעולם במדע, באמנויות ובמדעי הרוח, וכן במקום החמישי בדירוג העולמי הכללי.

כמו קיימברידג' ואוניבריסטאות אחרות, אוקספורד חברה בקבוצת ראסל של אוניברסיטאות מובלות-מחקר של בבריטניה, קבוצת קוימברה (רשת של אוניברסיטאות אירופאיות מובילות), וב-LERU (ליגה של אוניברסיטאות מחקר אירופאיות). אוקספורד היא גם חברה מרכזית באירופאיום.

## [עריכה] היסטוריה

שלט האבירים של אוניברסיטת אוקספורד

תאריך ייסוד האוניברסיטה אינו ידוע, ויתכן כי אכן לא מדובר בארוע יחיד אלא בתהליך, אך ישנם עדויות על הוראה במקום כבר בשנת 1096. כאשר הנרי השני אסר על תלמידים אנגלים ללמוד באוניברסיטת פריז ב-1167, אוקספורד החלה לגדול במהירות. הייסוד של מקומות לינה לתלמידים, שלאחר מכן נהפכו לקולג'ים, החל מתקופה זו והלאה. לאחר הרצח של שני סטודנטים שהואשמו באונס ב-1209, האוניברסיטה פוזרה (דבר שהוביל לייסוד אוניברסיטת קיימברידג'). ב-20 ביוני 1214, האוניברסיטה שבה לאוקספורד עם מנדט שהושג על ידי ניקולאס דה רומאניס, שליח אפיפיורי. המעמד של האוניברסיטה נקבע באופן סופי על ידי החוק לאיגוד של שני האוניברסיטאות ב-1571, שבו השם הרשמי של האוניברסיטה הוא "הנשיא, המורים והמלומדים באוניברסיטת אוקספורד".

בספרו עושר האומות (ספר חמישי, פרק ראשון, חלק שלישי, סעיף II), כותב אדם סמית על ניוון של אוניברסיטת אוקספורד בעקבות כך שהמורים מקבלים משכורת ללא קשר לאיכות הוראתם ומכיון שהתלמידים מגיעים בכל מקרה לצורך קבלת התואר, כך שמורים רבים אינם אפילו מנסים להראות מראית עין של הוראה.

## [עריכה] ארגון

אוקספורד היא אוניברסיטה המבוססת על קולג'ים, המורכבת מהמתקנים המרכזיים של האוניברסיטה – מחלקות ופקולטות, ספריות ומעבדות, ומ-39 קולג'ים ו-7 מוסדות קבועים פרטיים. כל סגל האוניברסיטה והסטודנטים חייבים להיות חברים באחד מהקולג'ים או המוסדות הללו. הקולג'ים אינם רק מקום לינה, אלא יש להם אחריות על הוראת סטודנטים במעמדות מסוימים. יש קולג'ים שניתן להתקבל אליהם רק לאחר סיום קולג'ים אחרים. רק אחד מהקולג'ים, סט. הילדה, היא עדיין חד-מינית, ומקבלת נשים בלבד.

המערכת הקולג'ית של אוקספורד נובעת מהעובדה שהאוניברסיטה נוצרה מצירוף הדרגתי של מוסדות עצמאיים בעיר אוקספורד.

האוניברסיטה מחולקת למחלקות על פי בסיס נושאי, כמו רוב האוניברסיטאות האחרות. המחלקות אחראיות לחלק גדול מהוראת התארים המתקדמים, ובעת האחרונה לוקחות חלק גדל והולך גם בהוראה של התוארים הנמוכים יותר. המחלקות הם גם מרכזים למחקר, שממומן על ידי גופים חיצוניים הכוללים גופי מחקר גדולים; לקולג'ים גם יש עניין במחקר, אך רובם אינם מתמחים בנושא מסוים ופחות מאורגנים למחקר.

הגוף המחוקק המרכזי של אוניברסיטת אוקספורד הוא ה"קהילה" (Congregation), אספה של כל האקדמאים שמלמדים באוניברסיטה. גוף אחר, ה"כינוס" (Convocation), הכולל את כל הבוגרים של אוקספורד, היה בעבר הגוף המחוקק העיקרי של האוניברסיטה, ועד 1949 בחר בשני חברי פרלמנט בעבור האוניברסיטה. לגוף זה יש כעת תפקידים מועטים בלבד: העיקרי הוא לבחור בנשיא האוניברסיטה (שתפקידו סמלי), ובאחרונה בחר ב-2003 בכריס פאטן. הגוף המבצע של האוניברסיטה הוא מועצת האוניברסיטה, שמורכבת מסגן הנשיא, ד"ר ג'ון הוד, ראשי המחלקות וחברים אחרים שנבחרים על ידי ה"קהילה", בנוסף למשקיפים מאגודת הסטודנטים. חוץ מבית הקהילה בהווה, יש גם את בית הקהילה העתיק, ששרד את הרפורמות באוניברסיטה במאה ה-19 וכיום משמש אך ורק לנתינת התארים.

השנה האקדמית מחולקת לשלוש סמסטרים, כל אחד בן שמונה שבועות. סמסטר "מייקלמאס" היא מראשית אוקטובר ועד ראשית דצמבר. "הילארי" הוא בדרך כלל מינואר ועד לפני הפסחא; ו"טריניטי" הוא בדרך כלל מאחרי הפסחא ועד ליוני. סמסטרים אלה הם מהקצרים ביותר בכל אוניברסיטה בריטית, ולפיכך נטל הלימודים בכל סמסטר הוא כבד.

## [עריכה] קבלה

הקבלה לאוניברסיטת אוקספורד מבוססת על כשרון אקדמי ופוטנציאל. הקבלה לקולג'ים נעשית על ידיהם, כשהם פועלים יחד על מנת להבטיח כי רק הסטודנטים הטובים ביותר מתקבלים לאוניברסיטה. המיון נעשה על פי התייחסות בתי הספר, הצהרות אישיות, הישגים לימודיים, הישגים צפויים, עבודות כתובות, מבחנים כתובים וראיונות.

עבור התלמידים בתארים המתקדמים, הקבלה נעשית על ידי המחלקה שבה ילמדו, ולאחר מכן על ידי הקולג' שתחתיו הם נרשמים.

אוקספורד, כמו קיימברידג', תמיד נחשבה למקום שבו לומדים העשירים, אך כיום דבר זה אינו נכון. המחיר של קורס, לפני שהיה ניתן לקבל מלגה, היה גבוה מדי אלא אם כן התלמיד היה scholar, מעמד שרק מספר קטן הצליח לקבל. ה Public schools ובתי הספר העממיים הכינו את תלמידיהם באופן ספציפי יותר עבור בחינת הקבלה, ויש אף שהמליצו לתלמידיהם ללמוד שנה נוספת בבית הספר על מנת ללמוד לבחינה: לתלמידים בבתי ספר אחרים בדרך כלל לא הייתה אפשרות כזו.

בשנים האחרונות, אוקספורד עשתה מאמצים גדולים למשוך תלמידים מבתי ספר רגילים, והקבלה לאוקספורד וקיימברידג' מבוססת על הצלחה אקדמית ופוטנציאל. כחצי מהתלמידים באוקספורד מגיעים מבתי הספר הרגילים. אולם עדיין יש דיון ציבורי רב בבריטניה לגבי האפשרות למשוך תלמידים ממעמדות סוציואקונומיים נמוכים.

סטודנטים שמצליחים במבחנים הראשוניים מקבלים מלגות, הממומנות בדרך כלל מקרנות. מלגות "סגורות" עבור בתי ספר מסוימים אינם קיימים יותר כפי שהיו בעבר. לתלמידים הממונים על ידי האוניברסיטה (scholars) ניתנת גלימה רחבה יותר מאשר לתלמידים "רגילים" (שצריכים לשלם עבור הלינה והאוכל שלהם), שלהם ניתנת גלימה חסרת שרוולים.

עד 1866 היה צריך להיות חבר הכנסייה האנגליקנית בכדי לקבל תואר ראשון מאוקספורד, ו"פורשים" הורשו לקבל את התואר השני רק ב-1871. עד 1920 ידע ביוונית עתיקה היה חובה, ולטינית עד ל-1960. נשים התקבלו מאז 1920.

## [עריכה] תארים

שיטת התארים של האוניברסיטה מבלבלת מאוד עבור אלה שאינם מכירים אותה. דבר זה נובע מכך ששמות התארים ברובם לא נשתנו מאז ימי הביניים, וכן בגלל שנעשו שינויים רבים בשנים האחרונות בצורה לא מסודרת.

## [עריכה] אוקספורדים מפורסמים

באוקספורד למדו ארבעה מלכים בריטים ויותר משמונה מלכים שאינם בריטים, 47 חתני פרס נובל, 25 ראשי ממשלות בריטיים, שבעה קדושים נוצריים, 86 ארכיבישופים, 18 קרדינלים ואפיפיור אחד.

## [עריכה] אוקספורד בספרות ובמדיה

אוניברסיטת אוקספורד היא בית ליצירות ספרותיות רבות. בשנת 1989 נמנו 533 רומאנים שמתרחשים באוניברסיטה או או קשורים אליה, והמספר רק עלה מאז. כמו כן מספר סרטים מתרחשים באוניברסיטה.

## [עריכה] קישורים חיצוניים

- האתר של האוניברסיטה
- ההוצאה לאור של האוניברסיטה

יורופאום |
--- | ---
בולוניה | בון | ז'נבה | הלסינקי | קרקוב | ליידן | מדריד | אוקספורד | סורבון | פראג

מקור: http://he.wikipedia.org../../../%D7%90/%D7%95/%D7%A0/%D7%90%D7%95%D7%A0%D7%99%D7%91%D7%A8%D7%A1%D7%99%D7%98%D7%AA_%D7%90%D7%95%D7%A7%D7%A1%D7%A4%D7%95%D7%A8%D7%93.html

קטגוריות: אוניברסיטאות | אוניברסיטאות ומכללות בבריטניה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Български
- বাংলা
- Česky
- Cymraeg
- Deutsch
- Esperanto
- Español
- Suomi
- Français
- Gàidhlig
- Magyar
- Italiano
- 日本語
- ქართული
- 한국어
- Latina
- Lietuvių
- Bahasa Melayu
- Nederlands
- Norsk (bokmål)
- Nouormand
- Polski
- Português
- Русский
- Simple English
- Svenska
- ไทย
- Türkçe
- 中文